Atzinumi 22-TA-1932
Izdrukāts 08.11.2022. 16.30
Atzinumi 22-TA-1932
Izdrukāts 08.11.2022. 16.30
22-TA-1932: Noteikumu projekts (Grozījumi)
Grozījumi Ministru kabineta 2008. gada 8. septembra noteikumos Nr. 723 "Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 2.0
MK sēdes protokollēmuma projekts 1.0
Noteikumu konsolidētā versija 3.0
Atzinuma sniedzējs
Biedrība "Latvijas Apdrošinātāju asociācija"
Atzinums iesniegts
08.11.2022.
Atzinuma sniegšanas termiņš
08.11.2022.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
45. Pirms praktiskās darbības uzsākšanas kompetentais speciālists apdrošina savu civiltiesisko atbildību tādā apjomā, lai segtu pakalpojuma saņēmējam nodarītos zaudējumus, kas varētu rasties viņa profesionālās darbības dēļ, bet ne mazāk kā 14230 euro apmērā. Kompetentā speciālista civiltiesiskajai atbildībai ir jābūt apdrošinātai visā viņa darbības periodā.
	Iebildums
Normatīvie akti, kas regulē minimālo CTA limitu, pamatā nosaka konkrētu summu. Ievērojot, ka šie limiti netiek regulāri pārskatīti, veidojās situācija, ka tie neatbilst aktuālajai ekonomiskajai situācijai, jo ir neelastīgi. Piemēram, Zviedrijā reizi divos gados tiek veikti ekonomiskie apsekojumi, kuros vērtē ekonomiskos procesus un citus aspektus. Latvijā šādi regulāri pētījumi netiek veikti un līdz ar to arī netiek regulāri pārskatīti minimālie CTA limiti. Šajos noteikumos CTA limiti nav grozīti kopš MK noteikumu pieņemšanas, bet ekonomiskā situācija šo 14 gadu laikā gan ir mainījusies.
Ievērojot minēto, ierosinām minimālo CTA limitu piesaistīt Latvijā regulāri indeksējamam ekonomiskam lielumam – minimālajai mēneša darba algai – līdzīgi, kā tas ir noteikts spēkā esošajā  Rūpnieciskā īpašuma institūciju un procedūru likumā. Slēdzot līgumu tiktu ņemta vērā līguma noslēgšanas dienā spēkā esošā minimālā mēneša darba alga. Saskaņā ar LAA iesniegtajiem grozījumiem, no 2023.gada 1.janvāra kompetentā speciālista minimālais CTA limits tiktu pielīdzināts 25 minimālajām mēneša darba algām, kas no normas spēkā stāšanās brīža būtu  15 500 euro (šobrīd spēkā esošais limits ir 14230 euro). 
Lūdzam attiecīgi papildināt arī anotāciju.
 
Piedāvātā redakcija
45. Pirms praktiskās darbības uzsākšanas kompetentais speciālists apdrošina savu civiltiesisko atbildību tādā apjomā, lai segtu pakalpojuma saņēmējam nodarītos zaudējumus, kas varētu rasties viņa profesionālās darbības dēļ, bet ne mazāk kā 25 Latvijā apdrošināšanas līguma noslēgšanas dienā noteikto minimālo mēneša darba algu apmērā. Kompetentā speciālista civiltiesiskajai atbildībai ir jābūt apdrošinātai visā viņa darbības periodā.
	Zane Lastovska (LAA)

	2.
	Noteikumu konsolidētā versija
46.2. kompetentā institūcija ir apdrošinājusi savu civiltiesisko atbildību tādā apjomā, lai segtu iespējamās kļūdas dēļ pakalpojuma saņēmējam radušos zaudējumus, kas sadarbībā ar institūcijas izvēlēto apdrošinātāju aprēķināti institūcijas darbības jomas risku novērtējumā, bet ne mazāk kā 28460 euro apmērā. Kompetentās institūcijas civiltiesiskajai atbildībai ir jābūt apdrošinātai visā kompetentās institūcijas darbības periodā.
	Iebildums
Normatīvie akti, kas regulē minimālo CTA limitu, pamatā nosaka konkrētu summu. Ievērojot, ka šie limiti netiek regulāri pārskatīti, veidojās situācija, ka tie neatbilst aktuālajai ekonomiskajai situācijai, jo ir neelastīgi. Piemēram, Zviedrijā reizi divos gados tiek veikti ekonomiskie apsekojumi, kuros vērtē ekonomiskos procesus un citus aspektus. Latvijā šādi regulāri pētījumi netiek veikti un līdz ar to arī netiek regulāri pārskatīti minimālie CTA limiti. Šajos noteikumos CTA limiti nav grozīti kopš MK noteikumu pieņemšanas, bet ekonomiskā situācija šo 14 gadu laikā gan ir mainījusies.
Ievērojot minēto, ierosinām minimālo CTA limitu piesaistīt Latvijā regulāri indeksējamam ekonomiskam lielumam – minimālajai mēneša darba algai – līdzīgi, kā tas ir noteikts spēkā esošajā  Rūpnieciskā īpašuma institūciju un procedūru likumā. Slēdzot līgumu tiktu ņemta vērā līguma noslēgšanas dienā spēkā esošā minimālā mēneša darba alga. Saskaņā ar LAA iesniegtajiem grozījumiem, no 2023.gada 1.janvāra kompetentās institūcijas minimālais CTA limits, kas ir tieši 2x lielāks par speciālista CTA limitu, tiktu pielīdzināts 50 minimālajām mēneša darba algām, kas no normas spēkā stāšanās brīža būtu 31 000 euro (šobrīd spēkā esošais limits ir 28460 euro).
Lūdzam attiecīgi papildināt arī anotāciju.
 
Piedāvātā redakcija
46.2. kompetentā institūcija ir apdrošinājusi savu civiltiesisko atbildību tādā apjomā, lai segtu iespējamās kļūdas dēļ pakalpojuma saņēmējam radušos zaudējumus, kas sadarbībā ar institūcijas izvēlēto apdrošinātāju aprēķināti institūcijas darbības jomas risku novērtējumā, bet ne mazāk kā 50 Latvijā apdrošināšanas līguma noslēgšanas dienā noteikto minimālo mēneša darba algu apmērā. Kompetentās institūcijas civiltiesiskajai atbildībai ir jābūt apdrošinātai visā kompetentās institūcijas darbības periodā.
 
	Zane Lastovska (LAA)

	3.
	Noteikumu konsolidētā versija
54.2. kompetentās institūcijas civiltiesiskās atbildības apdrošināšana ne mazāk kā 28460 euro apmērā, kas garantē kompetentās institūcijas kļūdas dēļ radušos zaudējumu segšanu.
	Iebildums
Norma precizēta atbilstoši iepriekš norādītajai argumentācijai par CTA limitu piesaistīt Latvijā regulāri indeksējamam ekonomiskam lielumam – minimālajai mēneša darba algai – līdzīgi, kā tas ir noteikts spēkā esošajā  Rūpnieciskā īpašuma institūciju un procedūru likumā. 
 
Piedāvātā redakcija
54.2. kompetentās institūcijas civiltiesiskās atbildības apdrošināšana ne mazāk kā 50 Latvijā apdrošināšanas līguma noslēgšanas dienā noteikto minimālo mēneša darba algu apmērā, kas nodrošina kompetentās institūcijas kļūdas dēļ radušos zaudējumu segšanu.
 
	Zane Lastovska (LAA)

	4.
	Noteikumu konsolidētā versija
59.4. pierādījumus par institūcijas civiltiesiskās atbildības apdrošināšanu ne mazāk kā 28460 euro apmērā, kas garantē kompetentās institūcijas kļūdas dēļ radušos zaudējumu segšanu;
	Iebildums
Norma precizēta atbilstoši iepriekš norādītajai argumentācijai par CTA limitu piesaistīt Latvijā regulāri indeksējamam ekonomiskam lielumam – minimālajai mēneša darba algai. 
Piedāvātā redakcija
59.4. pierādījumus par institūcijas civiltiesiskās atbildības apdrošināšanu ne mazāk kā 50 Latvijā apdrošināšanas līguma noslēgšanas dienā noteikto minimālo mēneša darba algu apmērā, kas nodrošina kompetentās institūcijas kļūdas dēļ radušos zaudējumu segšanu;
 
	Zane Lastovska (LAA)

	5.
	Noteikumu konsolidētā versija
IV. Noslēguma jautājumi
	Iebildums
Slēdzot līgumu tiktu ņemta vērā līguma noslēgšanas dienā spēkā esošā minimālā mēneša darba alga. Jaunais princips tiktu piemērots  no 2023.gada 1.janvāra, kas nodrošinātu pakāpeniskāku limita pieaugumu.
 
Piedāvātā redakcija
Papildināt  “Noslēguma jautājumus” ar jaunu 80.2 punktu šādā redakcijā: 80.2 Šo noteikumu 45.punkts, 46.2., 54.2., 59.4. apakšpunkts un Pielikuma sadaļā “Pievienotie dokumenti” 4.apakšpunkts stājas spēkā 2023.gada 1.janvārī.
	Zane Lastovska (LAA)

	6.
	Noteikumu konsolidētā versija
 Pielikuma saturu skatīt dokumentā
	Iebildums
Pielikums precizēts atbilstoši ierosinātajiem grozījumiem.
 
Piedāvātā redakcija
Pievienotie dokumenti:
[..]
4) pierādījumi par institūcijas civiltiesiskās atbildības apdrošināšanu ne mazāk kā 50 Latvijā apdrošināšanas līguma noslēgšanas dienā noteikto minimālo mēneša darba algu apmērā, kas nodrošina kompetentās institūcijas kļūdas dēļ radušos zaudējumu segšanu (piemēram, apdrošināšanas polise ar atsevišķi norādītu vismaz darba aizsardzības vecākā speciālista un arodveselības un arodslimību ārsta atbildības apdrošināšanu un kvīts vai bankas maksājuma uzdevums, kas apliecina samaksu par apdrošināšanas polisi), uz ___ lp.
	Zane Lastovska (LAA)



